**Farské oznamy**

**Dvadsiata prvá nedeľa v cezročnom období – rok C (24. 8. 2025)**

|  |  |  |
| --- | --- | --- |
| Pondelok | Sv. Ľudovíta | 7.00 |
| Utorok |  |  |
| Streda |  |  |
| Štvrtok | Sv. Augustína, biskupa a učiteľa Cirkvi | 19.00 |
| Piatok | Mučenícka smrť sv. Jána Krstiteľa | 19.00 |
| Sobota |  | 18.00 Oblazov |
| Nedeľa | Dvadsiata druhá nedeľa cez rok | 8.00 a 10.30 |

Tento týždeň by som sa zúčastnil duchovných cvičení, preto sv. omše budú upravené. Počas mojej neprítomnosti ma bude zastupovať dp. Marián Majda z Veľkého Rovného. Pre prípad pohrebu alebo iných naliehavých záležitostí sa môžete na neho obrátiť t.č. 0907103217. Ďakujem mu za pomoc.

Milí manželia a rodičia, 29.8. v diecéznej svätyni Božieho milosrdenstva na Hore Butkov môžete zažiť radosť jubilejného stretnutia manželov a rodín našej diecézy. Kto by mal záujem môže sa ho zúčastniť. Viac informácií na plagáte a letáčiku, ktorý vám rozdajú miništranti.

Aj v školskom roku 2025/2026 vychádza katolícky časopis REBRÍK, ktorý vydáva Vydavateľstvo DON BOSCO. Je to jediný katolícky časopis pre mladších žiakov na Slovensku. Časopis svojím obsahom pomáha deťom v ich duchovnom raste, podporuje ich osobnostný rozvoj. Vhodne dopĺňa témy, preberané na hodinách náboženstva, pomáha pri príprave detí na prvé sväté prijímanie a zmysluplne vypĺňa voľný čas v kruhu rodiny.  
Rebrík môžete objednať svojim deťom alebo vnúčatám prostredníctvom internetovej stránky [www.rebrik.sk](http://www.rebrik.sk/) alebo na telefónnom čísle 0910 777 587.

Chcem sa poďakovať za vaše modlitby, finančnú podporu našej farnosti, kvetinovú výzdobu. Chlapom za brigádu na prístrešku i p. kuchárke. Na budúci týždeň prosím o upratovanie skupinu č. 20. Želám vám peknú nedeľu. Nezabudnite sa pred obedom spoločne ako rodina pomodliť a v týždni si požehnať jeden druhému.